Victor Ponta a încercat să-și popularizeze „planul său de investiții și locuri de muncă" pe Facebook, motiv pentru care a plătit pentru ca postarea să apară pe conturile cât mai multor utilizatori ai rețelei de socializare.

Victor Ponta a încercat să-și popularizeze „planul său de investiții și locuri de muncă” pe Facebook, motiv pentru care a plătit pentru ca postarea să apară pe conturile cât mai multor utilizatori ai rețelei de socializare. Postarea sponsorizată a strâns după câteva zile, aproape o mie de like-uri.

„Atragem investiții de 10 miliarde de euro, bani care vor crea cel puțin 50 de mii de noi locuri de muncă. Aceste investiții ne ajută să obținem independentă energetică, ceea ce înseamnă prețuri mai mici la facturi, să dezvoltăm industrii-cheie, precum IT sau industria auto, să ajutam agricultura să se dezvolte și să facem, în fine, și autostrăzi în România”, se laudă premierul cu planul său.

În continuare, cititorilor li se oferă un link pentru a citi pe larg mesajul premierului. Numai că, din cauza raportărilor trimise către Facebook de utilizatorii acestei platforme de socializare, linkul a devenit inutil, postarea fiind blocată, deoarece a fost considerată spam.

DĂ LIKE PAGINII GÂNDUL EXCLUSIV PENTRU JURNALISM DE CALITATE: REPORTAJE, ANCHETE, ANALIZE ȘI COMENTARII, NUMAI PE GÂNDUL EXCLUSIV